รัฐบาลไทย-ข่าวทำเนียบรัฐบาล-พม. Kick Off การจัดทำระบบฐานข้อมูลการขอหนังสือรับรองกิจการเพื่อสังคม (SE Online) พร้อมจัดกิจกรรม “ถนนเด็กเดิน เพลิดเพลินวัฒนธรรม นำสื่อสร้างสรรค์” ที่ จ.พระนครศรีอยุธยา และหนองคาย
วันพฤหัสบดีที่ 17 มกราคม 2562
พม. Kick Off การจัดทําระบบฐานข้อมูลการขอหนังสือรับรองกิจการเพื่อสังคม (SE Online) พร้อมจัดกิจกรรม “ถนนเด็กเดิน เพลิดเพลินวัฒนธรรม นําสื่อสร้างสรรค์” ที่ จ.พระนครศรีอยุธยา และหนองคาย
พม. Kick Off การจัดทําระบบฐานข้อมูลการขอหนังสือรับรองกิจการเพื่อสังคม (SE Online) พร้อมจัดกิจกรรม “ถนนเด็กเดิน เพลิดเพลินวัฒนธรรม นําสื่อสร้างสรรค์” ที่ จ.พระนครศรีอยุธยา และ จ.หนองคาย
วันนี้ (17 ม.ค. 62) เวลา 13.30 น. ณ บริเวณโถง ชั้น 1 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนางสุภัชชา สุทธิพล รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เป็นประธานการแถลงข่าวการดําเนินงานตามภารกิจสําคัญของกระทรวง พม. ดังนี้ 1) กิจกรรม Kick Off การจัดทําระบบฐานข้อมูลการขอหนังสือรับรองกิจการเพื่อสังคม (SE Online) เพื่อเป็นการเพิ่มช่องทางการยื่นขอหนังสือรับรองฯ รวมทั้งการจัดเก็บข้อมูลการยื่นแบบคําขอหนังสือรับรองอย่างเป็นสากล โดยนางนภา เศรษฐกร อธิบดีกรมพัฒนาสังคมและสวัสดิการ 2) มาตรการขับเคลื่อนระเบียบวาระแห่งชาติ เรื่อง สังคมผู้สูงอายุ โดยนางไพรวรรณ พลวัน อธิบดีกรมกิจการผู้สูงอายุ 3) การฟื้นฟูชุมชนหลังประสบภัยพิบัติพายุโซนร้อน "ปาบึก" และการลงพื้นที่ของพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ เพื่อตรวจเยี่ยมและให้กําลังประชาชนกลุ่มเป้าหมายที่ได้รับผลกระทบ ในวันที่ 21 ม.ค. 2562 ณ อําเภอปากพนัง จังหวัดนครศรีธรรมราช โดยนางอุดมศรี ศิริลักษณาพร ผู้ช่วยผู้อํานวยการสถาบันพัฒนาองค์กรชุมชน (องค์การมหาชน) 4) การจัดพิธีวางศิลาฤกษ์ ศูนย์บริการคนพิการระดับจังหวัดแห่งแรกของประเทศไทย ที่จังหวัดเพชรบูรณ์ โดยนางสาววิจิตา รชตะนันทิกุล ผู้เชี่ยวชาญด้านการส่งเสริมและพัฒนาคุณภาพชีวิตคนพิการ กรมส่งเสริม และพัฒนาคุณภาพชีวิตคนพิการ และ 5) การจัดกิจกรรม "ถนนเด็กเดิน เพลิดเพลินวัฒนธรรม นําสื่อสร้างสรรค์” โดยนายอนุกูล ปีดแก้ว รองอธิบดีกรมกิจการเด็กและเยาวชน
นางสุภัชชากล่าวว่า รัฐบาลให้ความสําคัญในการแก้ไขปัญหาสังคม โดยเฉพาะกลุ่มเป้าหมายผู้ด้อยโอกาสให้สามารถดูแลตนเอง ครอบครัว ชุมชน และสังคม โดยเชิญชวนและส่งเสริมให้ภาคธุรกิจเอกชน เข้ามามีส่วนร่วมกับภาครัฐในการพัฒนาสังคมและสิ่งแวดล้อมที่ยั่งยืน ในรูปแบบการดําเนินกิจการเพื่อสังคม (Social Enterprise : SE) อันเป็นประโยชน์ต่อส่วนรวม กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ในฐานะกรรมการและเลขานุการคณะกรรมการสร้างเสริมกิจการเพื่อสังคมแห่งชาติ (คกส.) เป็นหน่วยงานหลัก ในการออกหนังสือรับรองกิจการเพื่อสังคม ซึ่งที่ผ่านมาได้มีการรับรองเป็นกิจการเพื่อสังคมแล้ว รวมทั้งสิ้น 94 กิจการ คิดเป็นรายได้รวม จํานวน 4,380 ล้านบาท ทั้งนี้ พส. จึงได้มีการจัดทําระบบฐานข้อมูลการขอหนังสือรับรองกิจการเพื่อสังคม (SE Online) เพื่อเป็นการเพิ่มช่องทางการยื่นขอหนังสือรับรองฯ และอํานวยความสะดวกให้แก่สถานประกอบการในการขอหนังสือรับรองการเป็นกิจการเพื่อสังคม รวมทั้งจัดเก็บข้อมูลการยื่นแบบคําขอหนังสือรับรองอย่างเป็นสากล สําหรับการจัดกิจกรรม "Kick Off SE Online” มีวัตถุประสงค์เพื่อเป็นการเผยแพร่ และประชาสัมพันธ์ข้อมูลข่าวสารเกี่ยวกับกิจการเพื่อสังคม (SE) และระบบการยื่นขอหนังสือรับรองกิจการเพื่อสังคมออนไลน์ (Online) โดยมีกําหนดจัดงานในวันที่ 21 มกราคม 2562 ระหว่างเวลา 13.00 – 17.00 น. ณ บริเวณลาน Eden ชั้น 3 ศูนย์การค้าเซ็นทรัลเวิลด์ กรุงเทพฯ โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธี ภายในงานมีกิจกรรมที่น่าสนใจ อาทิ 1) การบรรยายพิเศษ เรื่อง "มุมมองผู้ประกอบการเพื่อสังคมกับการพัฒนาประเทศ” โดย ประธานเจ้าหน้าที่บริหาร บริษัทดอยคําผลิตภัณฑ์อาหาร จํากัด 2) การเสวนา เรื่อง "การบูรณาการการจัดทําฐานข้อมูลกิจการเพื่อสังคม” โดยวิทยากรจากภาคเอกชน และภาครัฐ เช่น รองนายกสมาคมธุรกิจเพื่อสังคม/ นายกสมาคมนักธุรกิจ เอส เอ็ม อี รุ่นใหม่/ มูลนิธิโรงพยาบาลเจ้าพระยาอภัยภูเบศร และ 3) นิทรรศการ SE และบูธการยื่นขอหนังสือรับรองกิจการเพื่อสังคมแบบออนไลน์
นางสุภัชชากล่าวต่อว่า สําหรับมาตรการขับเคลื่อนระเบียบวาระแห่งชาติ เรื่อง สังคมผู้สูงอายุโดยเมื่อวันที่ 4 ธันวาคม 2561 มติคณะรัฐมนตรี เห็นชอบในหลักการ และมอบหมายให้หน่วยงานรับผิดชอบดําเนินงานด้านผู้สูงอายุนําไปสู่การปฏิบัติ พร้อมให้กระทรวง พม. และหน่วยงานที่เกี่ยวข้องรับความเห็นของกระทรวงต่าง ๆ เพื่อดําเนินการ อีกทั้งร่วมกับกระทรวงศึกษาธิการ พิจารณาความเป็นไปได้ในการนําพื้นที่ของโรงเรียนขนาดเล็ก มาใช้ประโยชน์ในการจัดตั้งศูนย์การเรียนรู้และดูแลผู้สูงอายุของกระทรวง พม. ตามความเหมาะสมในแต่ละพื้นที่ ซึ่งกระทรวง พม. โดยกรมกิจการผู้สูงอายุ (ผส.) ได้ดําเนินมาตรการขับเคลื่อนระเบียบวาระแห่งชาติ เรื่อง สังคมผู้สูงอายุ (6 Sustainable 4 Change) ดังนี้ S1 การสร้างระบบคุ้มครอง และสวัสดิการผู้สูงอายุ ดําเนินการสร้างระบบคุ้มครอง พิทักษ์สิทธิ ให้ครอบคลุมผู้สูงอายุทุกประเภท และสอดรับกับรูปแบบสังคมเมืองและสังคมชนบท S2 การทํางานและการสร้างรายได้สําหรับผู้สูงอายุ ส่งเสริมการมีงานทําสําหรับผู้สูงอายุ โดยให้มีการกําหนดงาน อาชีพ และระยะเวลาที่เหมาะสมกับผู้สูงอายุ S3 ระบบสุขภาพเพื่อรองรับสังคมผู้สูงอายุ เชื่อมโยงระบบการดูแลผู้สูงอายุในทุกระดับ S4 ปรับสภาพแวดล้อมชุมชนและบ้านให้ปลอดภัยกับผู้สูงอายุ เน้นการมีส่วนร่วมของภาครัฐ ภาคเอกชน และท้องถิ่น S5 ธนาคารเวลา ส่งเสริมให้องค์กรปกครองส่วนท้องถิ่น ชมรม กลุ่มในชุมชน ขับเคลื่อนให้เกิดการดูแลผู้สูงอายุในรูปแบบ "ธนาคารเวลา” S6 การสร้างความรอบรู้ให้คนรุ่นใหม่ ส่งเสริมการออม เพิ่มเงินออม และการวางแผนชีวิต อีกทั้ง C1 การยกระดับความร่วมมือเสริมสร้างพลังสังคมผู้สูงอายุ โดยบูรณาการการดําเนินงานด้านผู้สูงอายุ ทั้งในระดับนโยบายสู่การปฏิบัติในระดับพื้นที่ C2 การปรับเปลี่ยนกฎหมาย ระเบียบปฏิบัติ ข้อบังคับเอื้อต่อการทํางานด้านผู้สูงอายุ ทันต่อสถานการณ์และแก้ไขปัญหาผู้สูงอายุที่สอดคล้องกับบริบทสังคมแต่ละพื้นที่ C3 ปฏิรูประบบข้อมูลเพื่อขับเคลื่อนงานด้านผู้สูงอายุอย่างมีประสิทธิภาพ มีการเชื่อมโยงข้อมูลผู้สูงอายุระหว่างหน่วยงาน เพื่อให้ได้ข้อมูลผู้สูงอายุในภาพรวมตั้งแต่สภาพปัญหาความต้องการ และบริการที่ผู้สูงอายุได้รับจากภาครัฐ C4 พลิกโฉมนวัตกรรมเพื่อลดความเหลื่อมล้ําในสังคมสูงอายุ ส่งเสริมให้มีการนํานวัตกรรมทางสังคมที่เอื้อต่อการดํารงชีวิตของผู้สูงอายุ ไปขับเคลื่อนขยายผลในพื้นที่ต่อไป
นางสุภัชชากล่าวต่อไปว่า จากเหตุการณ์พายุโซนร้อน "ปาบึก” ในพื้นที่ภาคใต้ สําหรับจังหวัดนครศรีธรรมราช พบว่า ประชาชนได้รับผลกระทบ 199,864 ครัวเรือน มีผู้เสียชีวิต 3 ราย บ้านเรือนประชาชนพังเสียหายทั้งหลัง 244 หลัง และพังเสียหายบางส่วน จํานวน 43,897 หลัง ในจํานวนนี้ทางองค์กรปกครองส่วนท้องถิ่นได้เข้าดําเนินการซ่อมแซมแล้วในเบื้องต้น จํานวน 6,902 หลัง ทั้งนี้ เครือข่ายขบวนองค์กรชุมชนจังหวัดนครศรีธรรมราช โดยสภาองค์กรชุมชน 5 ตําบล ร่วมกันสํารวจข้อมูลผู้เดือดร้อนด้านที่อยู่อาศัยเบื้องต้น โดยมีแผนดําเนินการซ่อมแซมที่อยู่อาศัยโดยองค์กรชุมชน ร่วมกับหน่วยงานที่เกี่ยวข้อง ในพื้นที่ 10 อําเภอ แบ่งเป็น ซ่อมแซม 518 ครัวเรือน สร้างใหม่ 30 ครัวเรือน ทั้งนี้ สถาบันพัฒนาองค์กรชุมชน (องค์การมหาชน) หรือ พอช. รับผิดชอบกลุ่มเป้าหมายที่ไม่เข้าหลักเกณฑ์การช่วยเหลือของกรมป้องกันบรรเทาสาธารณภัย โดยจะดําเนินการคัดเลือกกลุ่มเป้าหมายร่วมกับองค์การบริหารส่วนตําบลในพื้นที่ ซึ่งการก่อสร้างและซ่อมแซมดําเนินการโดยช่างชุมชนที่เป็นสมาชิกในโครงการบ้านมั่นคง ร่วมกับองค์การบริหารส่วนตําบลในพื้นที่ ทั้งนี้ ในวันที่ 21 มกราคม 2562 เวลา พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีกําหนดลงพื้นที่ตําบลขนาบนาก อําเภอปากพนัง จังหวัดนครศรีธรรมราช เพื่อเป็นประธานในการมอบงบประมาณสนับสนุนการซ่อมแซมและสร้างบ้านให้กับผู้ได้รับผลกระทบด้านที่อยู่อาศัยจากพายุโซนร้อน "ปาบึก” จํานวน 1,062,000 บาท และยกเสาเอกและซ่อมแซมบ้านผู้ประสบภัย จํานวน 2 หลัง สําหรับแผนในการดําเนินการฟื้นฟูชุมชนหลังประสบภัยพิบัติในลําดับต่อไป จะมีการช่วยเหลือครัวเรือนผู้เดือดร้อนด้านอื่นๆ ที่นอกเหนือจากการซ่อมหรือสร้างที่อยู่อาศัย โดย พอช. จะบูรณาการข้อมูลในส่วนที่ พอช. สํารวจ ร่วมกับสํานักงานพัฒนาสังคม และความมั่นคงของมนุษย์ (พมจ.) ในแต่ละพื้นที่เพื่อช่วยเหลือผู้เดือดร้อนในด้านต่างๆ ต่อไป
นางสุภัชชากล่าวต่อไปว่า สําหรับพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 กําหนดให้คนพิการมีสิทธิเข้าถึงและใช้ประโยชน์ได้จากสิ่งอํานวยความสะดวกอันเป็นสาธารณะ ตลอดจน จัดสวัสดิการและความช่วยเหลืออื่นจากรัฐ ทั้งนี้ กระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) กองทุน และส่งเสริมความเสมอภาคคนพิการ จึงได้มีการจัดทําแผนการขับเคลื่อนการก่อสร้างอาคารศูนย์บริการคนพิการในระดับจังหวัด ในปี 2562 จํานวน 15 จังหวัด โดยจังหวัดเพชรบูรณ์ เป็นหนึ่งใน 15 จังหวัดที่ดําเนินการก่อสร้างอาคารศูนย์บริการคนพิการระดับจังหวัด และเป็นจังหวัดแรกของประเทศไทยที่เริ่มดําเนินการก่อสร้าง โดยใช้พื้นที่ 4 ไร่ 28 ตารางวา บริเวณศูนย์ราชการจังหวัดเพชรบูรณ์ เริ่มดําเนินการแล้วเมื่อวันที่ 1 ธันวาคม 2561 กําหนดแล้วเสร็จในวันที่ 25 พฤศจิกายน 2562 โดยวัตถุประสงค์เพื่อเป็นศูนย์บริการคนพิการอย่างครบวงจร รวดเร็ว ทันสมัยในรูปแบบการให้บริการแบบ "One Stop Service” พร้อมทั้งเป็นพื้นที่เรียนรู้และแลกเปลี่ยนงานด้านคนพิการ รวมถึงเป็นศูนย์ความร่วมมือและบูรณาการทั้งหน่วยงานภาครัฐ ภาคเอกชน และภาคประชาสังคมในการขับเคลื่อนและสนับสนุนการส่งเสริมและพัฒนาคุณภาพชีวิตคนพิการในระดับพื้นที่ อีกทั้งเป็นการยกระดับมาตรฐานและการให้บริการคนพิการระดับพื้นที่ ให้สามารถเข้าถึงบริการของรัฐได้อย่างทั่วถึงและเป็นธรรม ทั้งนี้ ในวันศุกร์ที่ 18 มกราคม 2562 เวลา 08.30 น. นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ ให้เกียรติเป็นประธานในพิธีวางศิลาฤกษ์อาคารศูนย์บริการคนพิการจังหวัดเพชรบูรณ์ และงานวันคนพิการสากลจังหวัดเพชรบูรณ์ "Social Mini Expo @ Phetchabun” ณ สถานที่ก่อสร้างอาคารศูนย์บริการคนพิการจังหวัดเพชรบูรณ์ ศูนย์ราชการจังหวัดเพชรบูรณ์ นอกจากนี้ จะมีการดําเนินการก่อสร้างเพิ่มเติมอีก 14 จังหวัด ได้แก่ จังหวัดปราจีนบุรี นนทบุรี สมุทรสาคร สระแก้ว อุทัยธานี นครราชสีมา ศรีสะเกษ ร้อยเอ็ด สุรินทร์ นครพนม พะเยา ตาก สุราษฎร์ธานี และสตูล ที่มีความพร้อม สําหรับรองรับการจัดบริการ แก่คนพิการ ผู้ดูแลคนพิการ และองค์กรคนพิการต่อไป
นางสุภัชชากล่าวเพิ่มเติมว่า ตามที่รัฐบาลได้ตระหนักถึงความสําคัญของเด็กและเยาวชน มุ่งหวังให้เด็กและเยาวชนเป็นคนดี คนเก่ง มีคุณภาพ มีวินัย มีความสามารถในการเรียนรู้ทักษะ และมีการประกาศใช้พระราชบัญญัติส่งเสริมการพัฒนาเด็กและเยาวชนแห่งชาติ 2550 และที่แก้ไขเพิ่มเติม (ฉบับที่ 2) พ.ศ. 2561 โดยได้ปรับแก้ไขเพิ่มเติมให้กรมกิจการเด็กและเยาวชน ร่วมกับองค์กรปกครองส่วนท้องถิ่น และกรุงเทพมหานคร ส่งเสริมและสนับสนุนให้มีการจัดตั้งสภาเด็กและเยาวชนตําบล สภาเด็กและเยาวชนเทศบาล สภาเด็กและเยาวชนเขต สภาเด็กและเยาวชนอําเภอ สภาเด็กและเยาวชนจังหวัด สภาเด็กและเยาวชนกรุงเทพมหานคร และสภาเด็กและเยาวชนแห่งประเทศไทย จํานวนทั้งสิ้น 8,780 แห่ง ปัจจุบันได้มีการจัดตั้งสภาเด็กและเยาวชนเสร็จเรียบร้อยแล้วทุกระดับ จํานวนทั้งสิ้น 8,780 แห่ง แบ่งเป็นสภาเด็กและเยาวชนตําบล/เทศบาล จํานวน 7,774 แห่ง สภาเด็กและเยาวชนอําเภอ จํานวน 878 แห่ง สภาเด็กและเยาวชนเขต จํานวน 50 แห่ง สภาเด็กและเยาวชนจังหวัดจํานวน 76 แห่ง สภาเด็กและเยาวชนกรุงเทพมหานคร จํานวน 1 แห่ง สภาเด็กและเยาวชนแห่งประเทศไทยจํานวน 1 แห่ง ซึ่งในปีนี้มุ่งเน้นให้สภาเด็กและเยาวชน จัดกิจกรรมถนนเด็กเดิน เพื่อนําเสนอผลงาน ให้สาธารณะชนได้รับทราบ รวมถึงการจัดกิจกรรมเพื่อแก้ปัญหาการตั้งครรภ์ในวัยรุ่น การยุติความรุนแรงในสังคมทุกรูปแบบ การติดตามดูแลครอบครัวที่ได้รับเงินอุดหนุนเพื่อการเลี้ยงดูเด็กแรกเกิด และสื่อสร้างสรรค์ต่างๆ ทั้งนี้ กระทรวง พม. โดยกรมกิจการเด็กและเยาวชน (ดย.) มีกําหนดจัดกิจกรรมถนนเด็กเดิน เพลิดเพลินวัฒนธรรม นําสื่อสร้างสรรค์@จังหวัดพระนครศรีอยุธยา ในวันที่ 18 มกราคม 2562 เวลา 18.00 น. ณ บริเวณหน้าศาลากลางจังหวัดพระนครศรีอยุธยา (หลังเก่า) ตําบลประตูชัย อําเภอพระนครศรีอยุธยา จังหวัดพระนครศรีอยุธยา โดยมีนายอภิชาติ อภิชาตบุตร รองปลัดกระทรวงการพัฒนาสังคมและความมั่นคงของมนุษย์ เป็นประธาน เพื่อเป็นการเปิดพื้นที่ให้เด็กและเยาวชนได้มีเวทีสร้างสรรค์แสดงออกถึงความรู้ ความสามารถและการอนุรักษ์ศิลปวัฒนธรรมท้องถิ่น มีพลังกาย พลังใจ และพลังสติปัญญาในการขับเคลื่อนงานทั้งด้านการพัฒนา การส่งเสริมและการคุ้มครองเด็กและเยาวชนสู่สังคมที่มีความมั่นคง มั่งคั่ง และยั่งยืน โดยภายในงานมีกิจกรรมที่น่าสนใจ อาทิ กิจกรรมเดินรณรงค์ประชาสัมพันธ์งานถนนเด็กเดินฯ โดยคณะผู้บริหาร ดย. ทีม One Home จังหวัดพระนครศรีอยุธยา สภาเด็กและเยาวชนจังหวัดพระนครศรีอยุธยา และตัวแทนเด็กและเยาวชน กิจกรรมแสดงความสามารถของเด็กและเยาวชน ได้แก่ อยุธยา เมืองงาน รํากลองยาว อยุธยาทิพนารี อยุธยามรดกโลก หัตถศิลป์ถิ่นกรุงศรี กินรีร่อน โขนสด ตอน ศึกไมยราพ และมินิคอนเสิร์ตจากบิว เจตวัฒน์ รักยุติธรรม จากเวที ลา แบนดา ไทยแลนด์ 2 การแสดงนิทรรศการแสดงผลงานสภาเด็กและเยาวชนจังหวัดพระนครศรีอยุธยา และการออกร้านจําหน่ายสินค้าชุมชนโดยกลุ่มเด็กและเยาวชน (โอท็อป) และในวันที่ 18 - 19 มกราคม 2562 มีการจัดงานถนนเด็กเดิน เพลิดเพลินวัฒนธรรม นําสื่อสร้างสรรค์ ที่ลานวัฒนธรรมหน้าวัดลําดวน (แลนด์มาร์คจังหวัดหนองคาย) อําเภอเมือง จังหวัดหนองคาย โดยมีนายสมคิด สมศรี อธิบดีกรมกิจการเด็กและเยาวชน เป็นประธานเปิดงานในวันที่ 19 มกราคม 2562 ภายในงานมีการเดินรณรงค์ประชาสัมพันธ์การป้องกันและแก้ไขปัญหาการตั้งครรภ์ในวัยรุ่น และยุติการใช้ความรุนแรง ณ โรงเรียนฮั่วเคียวกงฮัก อําเภอเมือง จังหวัดหนองคาย ถึงลานวัฒนธรรมหน้าวัดลาดวน (แลนด์มาร์คจังหวัดหนองคาย) อําเภอเมือง จังหวัดหนองคาย และกิจกรรมอื่นๆ อีกมากมาย